כך מתסיסים את המהומות במסגד אל אקצא: בשבועות האחרונים עלה לכותרות ארגון המוראביטון - ארגון מוסלמי שמעורר פרובוקציות על הר הבית, ומנסה למנוע מיהודים להתפלל במקום. הארגון, שמונה למעלה מ-1,000 איש, מופעל למעשה מתוך הקו הירוק - מהפלג הצפוני של התנועה האסלאמית, בראשות השייח' ראאד סלאח. הכסף לפעילות ההתססה היומיומית של הארגון מגיע מעזה, דרך עמותה ישראלית שמשמשת צינור כספים עבור חמאס.
מה שנראה במבט ראשון כמו קבוצה אקראית של מתפללים מוסלמים, הוא לא פחות מחיל חלוץ קדמי מאורגן במלחמה על ההר: הארגון, שמשמעות שמו "מגיני אדמת האסלאם מפני הכופרים", מסיע פעילים מצפון הארץ ומגייס נשים במזרח ירושלים כדי להפגין נוכחות על ההר, לשמר את החיכוך ולמנוע נוכחות יהודית סמוך למסגד.
אמנון בן דוד השתתף בהכנת הכתבה.